BŪSTO IR URBANISTINĖS PLĖTROS AGENTŪROS DIREKTORIAUS

ĮSAKYMAS

DĖL ŠIAULIŲ APSKRITIES TERITORIJOS BENDROJO (GENERALINIO) PLANO SPRENDINIŲ ĮGYVENDINIMO PROGRAMOS PATVIRTINIMO

2011 m. gruodžio 12 d. Nr. 1.6-90

Vilnius

Vadovaudamasis Lietuvos Respublikos Vyriausybės 2008 m. rugsėjo 24 d. nutarimo Nr. 1042 „Dėl Šiaulių apskrities teritorijos bendrojo (generalinio) plano patvirtinimo“ (Žin., 2008, Nr. 121-4619) 3 punktu ir atsižvelgdamas į Šiaulių regiono plėtros tarybos 2011 m. lapkričio 17 d. sprendimą Nr. 51/5S-87 „Dėl pritarimo Šiaulių apskrities teritorijos bendrojo (generalinio) plano sprendinių įgyvendinimo programai“,

tvirtinu Šiaulių apskrities teritorijos bendrojo (generalinio) plano sprendinių įgyvendinimo programą (pridedama).

Direktorius	Algirdas Čepas

_________________

PATVIRTINTA

Būsto ir urbanistinės

plėtros agentūros direktoriaus

2011 m. gruodžio 12 d. įsakymu Nr. 1.6-90

Šiaulių apskrities teritorijos bendrojo (GENERALINIO) plano SPRENDINIŲ įgyvendinimo PROGRAMA

i. bendrosios nuostatos

1. Šiaulių apskrities teritorijos bendrojo (generalinio) plano sprendinių įgyvendinimo programa (toliau – Programa) parengta vadovaujantis Lietuvos Respublikos teritorijų planavimo įstatymu (Žin., Žin., 1995, Nr. 107-2391; 2004, Nr. 21-617), Apskrities teritorijos bendrojo (generalinio) plano rengimo taisyklėmis, patvirtintomis Lietuvos Respublikos aplinkos ministro 2004 m. gegužės 7 d. aplinkos ministro įsakymu Nr. D1-263 (Žin., 2004, Nr. 83-3029; 2007, Nr. 73-2917) ir įgyvendinant Šiaulių apskrities teritorijos bendrąjį (generalinį) planą, patvirtintą Lietuvos Respublikos Vyriausybės 2008 m. rugsėjo 24 d. nutarimu Nr. 1042 (Žin., 2008, Nr. 121-4619).

2. Programa – strateginio planavimo dokumentas, nustatantis Šiaulių apskrities teritorijos bendrojo (generalinio) plano (toliau – Bendrojo plano) sprendinių įgyvendinimo būdus ir yra sudėtinė Bendrojo plano sprendinių įgyvendinimo stebėsenos (monitoringo), priežiūros ir kontrolės dalis bei privaloma visiems teritorijų planavimo proceso dalyviams.

II. PROGRAMOS TIKSLAI

3. Programos tikslai yra šie:

3.1. suderinti visuomenės raidą veikiančių subjektų – valstybės ir vietos savivaldybių – interesus teritorijos atžvilgiu, nuolat stebėti Šiaulių apskrities teritorijos raidos pokyčius ir į juos tinkamai reaguoti;

3.2. sudaryti sąlygas nuosekliai įgyvendinti Bendrojo plano sprendinius;

3.3. nustatyti priemones bei atsakingus vykdytojus sprendiniams įgyvendinti;

3.4. išskirti Bendrojo plano sprendinius, atskiriant valstybinių programų lygmens priemones, nuo institucijos, atsakingos už apskrities teritorijos planavimą ir apskrities savivaldybių priemonių;

3.5. atkreipti valstybinių institucijų dėmesį, kad rengiant valstybines gamtos ir kultūros paveldo išsaugojimo, susisiekimo ir inžinerinės infrastruktūros plėtros valstybines programas būtų atsižvelgiama į numatytas Bendrojo plano sprendinių įgyvendinimo programos priemones.

III. ESAMOS BŪKLĖS ANALIZĖ

4. Šiaulių apskritis Lietuvos Respublikoje yra viena iš dešimties apskričių. Apskrities teritorija šiaurėje ribojasi su Latvijos Respublikos Žiemgalos regionu, vakaruose su Telšių apskritimi, pietuose su Tauragės ir Kauno apskritimis, rytuose su Panevėžio apskritimi. Visi šie regionai yra TSVN-3 lygmens. Minėtų apskričių teritorijų ir Žiemgalos teritorijos tarpusavio sąveika su Šiaulių apskritimi užtikrinama tarptautinėmis, nacionalinėmis ir vietinėmis urbanistinės integracijos ašimis ir gamtiniais migracijos koridoriais. Šiaulių apskrities teritorijoje yra septynios savivaldybės: Akmenės, Joniškio, Kelmės, Pakruojo, Radviliškio ir Šiaulių rajonų bei Šiaulių miesto.

5. Bendrasis planas parengtas vadovaujantis Lietuvos Respublikos teritorijos bendrojo plano sprendiniais (Lietuvos Respublikos teritorijos bendrasis planas patvirtintas Lietuvos Respublikos Seimo 2002 m. spalio 29 d. nutarimu Nr. IX-1154 (Žin., 2002, Nr. 110-4852)), Nacionalinės darnaus vystymosi strategija (Nacionalinė darnaus vystymosi strategija patvirtinta Lietuvos Respublikos Vyriausybės 2003 m. rugsėjo 11 d. nutarimu Nr. 1160 (Žin., 2003, Nr. 89-4029)), nacionalinėmis strategijomis ir kitais teisės aktais, Šiaulių apskrities bendrojo planavimo darbų programa, patvirtinta Šiaulių apskrities viršininko 2004 m. rugpjūčio 20 d. įsakymu Nr. V-3025 ir Lietuvos Respublikos ministerijų bei savivaldybių pateiktomis planavimo sąlygomis.

6. Bendrasis planas suderintas su sąlygas išdavusiomis ministerijomis, gretimomis apskritimis ir apskrities savivaldybėmis, aprobuotas Šiaulių regiono plėtros tarybos 2007 m. birželio 7 d. sprendimu Nr. R-3 „Dėl Šiaulių apskrities bendrojo (generalinio) plano sprendinių aprobavimo“, patikrintas Valstybinėje teritorijų planavimo ir statybos inspekcijoje prie Aplinkos ministerijos (2008 m. sausio 28 d. patikrinimo aktas Nr. 02) ir patvirtintas Lietuvos Respublikos Vyriausybės 2008 m. rugsėjo 24 d. nutarimu Nr. 1042.

7. Bendrojo plano numatomos strateginės vystymo kryptys, erdvinės raidos koncepcija parengtos perspektyvai iki 2028 metų, o konkretizuoti sprendiniai iki 2018 metų ir pateikti šiomis temomis: urbanistinio karkaso su socialine infrastruktūra formavimas, gamtinio karkaso konkretizavimas, ekologinio tinklo plėtra, kraštovaizdžio ir biologinės įvairovės išsaugojimas, kultūros paveldo panaudojimas ir išsaugojimas, bioprodukcinio ūkio, pramonės, rekreacinės ir kitokios paskirties teritorijų vystymas, techninės infrastruktūros vystymas, teritorijų rezervavimas visuomenės poreikiams.

IV. PROGRAMOS SUDARYMO PRINCIPAI

8. Programą sudaro aprašomoji dalis ir priemonių planas (Programos priedas), kuriame numatomos priemonės bendrojo (generalinio) plano sprendinių įgyvendinimui.

9. Priemonių planas sudarytas pagal Bendrajame plane nagrinėjamas temas ir išskirtus prioritetus. Kiekvienai priemonei numatomi: laukiamo rezultato trumpas aprašymas, atsakingi vykdytojai ir preliminarus įgyvendinimo terminas.

10. Programos priemonių planas parengtas pagal galiojančias Valstybines programas: Lietuvos transporto sistemos plėtros strategiją, patvirtintą Lietuvos Respublikos Vyriausybės 2005 m. birželio 23 d. nutarimu Nr. 692, Nacionalinę energetikos strategiją, patvirtintą Lietuvos Respublikos Seimo 2007 m. sausio 18 d. nutarimu Nr. X-1046, Saugomų teritorijų strategiją, Kultūros paveldo išsaugojimo programas ir kitas programas, kurias įgyvendina atitinkamos ministerijos, į šios Programos priemonių planą netraukiamos. Priemonių plane numatytos priemonės, kurios detalizuotos patvirtintame Šiaulių regiono plėtros plane ir Šiaulių regiono atliekų tvarkymo plane.

11. Priemonių plane įtraukiamos tokios sprendinių įgyvendinimo priemonės, kurių atsakingais vykdytojais numatomos apskrities savivaldybių administracijos bei Būsto ir urbanistinės plėtros agentūra.

12. Šiaulių apskrities teritorijos bendrojo (generalinio) plano sprendinių įgyvendinimo programa – dokumentas, kurio pagrindu gali būti rengiamos ir tvirtinamos atskirų sričių sprendinių įgyvendinimo programos.

V. BAIGIAMOSIOS NUOSTATOS

13. Šiaulių apskrities teritorijos bendrojo (generalinio) plano sprendinių įgyvendinimas stebimas, vykdant jų monitoringą. Stebėsenos, priežiūros ir kontrolės sistema (monitoringas) – yra sisteminis aplinkos, susietos su patvirtintu dokumentu, kokybinių ir kiekybinių pokyčių stebėjimo, vertinimo ir pasiūlymų dėl patvirtinto dokumento įgyvendinimo procesas, kurio metu periodiškai parengiama ataskaita.

14. Monitoringo tikslas – kaupti ir analizuoti informaciją, nustatyti investicijų poreikį ir rengti programas Šiaulių apskrities teritorijos bendrojo (generalinio) plano sprendinių įgyvendinimui. Monitoringas sudaro sąlygas kontroliuoti bendrojo plano sprendinių įgyvendinimą, vertinti įgyvendinimo poveikį apskrities teritorijai ir prireikus inicijuoti Šiaulių apskrities teritorijos bendrojo (generalinio) plano keitimą.

_________________

Šiaulių apskrities teritorijos bendrojo (generalinio)

plano sprendinių įgyvendinimo programos priedas

Šiaulių apskrities teritorijos bendrojo (GENERALINIO) plano SPRENDINIŲ įgyvendinimo PROGRAMOS

priemonių planas

Priemonės pavadinimas	Priemonės, laukiamo rezultato trumpas aprašymas	Atsakingi vykdytojai	Įgyvendinimo terminas
BENDROSIOS NUOSTATOS
1. Organizuoti Šiaulių apskrities teritorijos ir savivaldybių teritorijų bendrųjų planų sprendinių įgyvendinimo stebėsenos (monitoringo) vykdymo darbo grupės veiklą	Darbo grupės posėdžiai organizuojami Būsto ir urbanistinės plėtros agentūros Šiauliuose patalpose pagal reikalingumą vadovaujantis patvirtintu Darbo grupės reglamentu.	Būsto ir urbanistinės plėtros agentūra	nuolat
2. Kasmet surinkti duomenis iš savivaldybių administracijų ir parengti monitoringo ataskaitas	Kaupiami duomenys pagal patvirtintus monitoringo rodiklius	Būsto ir urbanistinės plėtros agentūra, apskrities savivaldybių administracijos	kasmet
3. Sujungti teritorijų planavimo dokumentų registro duomenis su teritorijų planavimo duomenų banko erdviniais (GIS) sprendiniais, sukurti nuotolinį, centralizuotą teritorijų planavimo sprendinių surinkimą Šiaulių apskrityje	Bus sukurtas Šiaulių apskrities ir savivaldybių teritorijų planavimo duomenų bankas, kuriame Teritorijų planavimo dokumentų registro pagrindu bus susisteminti teritorijų planavimo dokumentų: apskrities ir savivaldybių (bendrųjų, specialiųjų ir kvartalinių detaliųjų planų) GIS duomenys.	Būsto ir urbanistinės plėtros agentūra	2011–2018 m.
I. URBANISTINIO KARKASO SU SOCIALINE INFRASTRUKTŪRA SPRENDINIAI
1. Parengti apskrities miestų ir miestelių (pagal poreikį) bendruosius planus	Bus aktyvinamos ir stiprinamos silpnosios urbanistinio karkaso dalys, nepažeidžiant darnaus vystymosi principo, urbanistinė plėtra įgyvendinama pagal teritorijų planavimo dokumentus	Apskrities savivaldybių administracijos	2018 m.
2. Rengti kitų urbanistinių vietovių teritorijų planavimo dokumentus	Parengti gyvenamųjų vietovių plėtros specialieji ir (ar) detalieji planai.	Apskrities rajonų savivaldybių administracijos	nuolat
3. Plėtoti pirmojo lygmens – R kategorijos metropolinį centrą Šiaulius	Parengti šie teritorijų planavimo dokumentai: 3.1. Šiaulių miesto senosios ir centrinės dalių aukštybinių pastatų specialusis planas; 3.2. Šiaulių miesto centrinės dalies detalusis planas; 3.3. Šiaulių miesto savivaldybės administracinių ribų keitimo specialusis planas; 3.4. Teritorijų, prijungiamų prie Šiaulių miesto teritorijos, specialieji planai.	Šiaulių miesto savivaldybės administracija	2018 m.
4. Plėtoti IA lygmens (metropolinės) urbanistinės integracijos ašį	Parengti šie teritorijų planavimo dokumentai: 4.1. Urbanistinės integracijos ašies Šiauliai–Panevėžys specialusis planas. 4.2. Tarprajoninis kraštotvarkos projektas Šiaulių miesto aglomeruojančio poveikio areale	Būsto ir urbanistinės plėtros agentūra	2018 m.
5. Plėtoti antrojo lygmens urbanistinės integracijos ašis	Parengti šie teritorijų planavimo dokumentai: 5.1. Trasos „Via Hanseatica“ plėtojimo specialusis kraštovaizdžio planas 5.2. Antrojo lygmens regioninių urbanistinių integracijos ašių techninio vystymo ir aplinkos kraštovaizdžio specialieji planai.	Būsto ir urbanistinės plėtros agentūra, apskrities savivaldybių administracijos	2018 m.
6. Stabilizuoti lokalinių kaimo gyvenamųjų vietovių tinklą, parengti ir įgyvendinti verslų (smulkiojo ir vidutinio, turizmo, rekreacijos verslo) plėtros kaime galimybių studijas	Parengti specialūs projektai – galimybių studijos	Būsto ir urbanistinės plėtros agentūra, savivaldybių administracijos	2018 m.
II. GAMTINIO KARKASO KONKRETIZAVIMO, EKOLOGINIO TINKLO PLĖTROS, KRAŠTOVAIZDŽIO IR BIOLOGINĖS ĮVAIROVĖS IŠSAUGOJIMO SPRENDINIAI
7. Aktyviai dalyvauti rengiamų saugomų teritorijų, esančių Šiaulių apskrities teritorijoje, ribų bei tvarkymo teritorijų planavimo dokumentų rengimo procese	Išduoti planavimo sąlygas, vadovaujantis apskrities teritorijos bendrajame (generaliniame) plane nustatytais gamtinio karkaso konkretizavimo, ekologinio tinklo plėtros, kraštovaizdžio ir biologinės įvairovės išsaugojimo prioritetais.	Būsto ir urbanistinės plėtros agentūra	2011–2018 m.
8. Rengti regiono ekologinio švietimo programas	Bus įtvirtinama gamtinio kraštovaizdžio apsaugos svarba, organizuojamas ekologinis švietimas apskrities teritorijoje.	Šiaulių apskrities savivaldybės	2011–2018 m.
III. KULTŪROS PAVELDO PANAUDOJIMO IR IŠSAUGOJIMO SPRENDINIAI
9. Išsaugoti ir tinkamai naudoti apskrities teritorijoje esantį kultūros paveldą	Šiaulių apskrities teritorijoje planingai saugomas kultūros paveldas suteiks daugiau galimybių Šiaulių apskričiai tapti unikaliu šiaurės Lietuvos regionu.	Šiaulių apskrities savivaldybės	nuolat
10. Aktyviai dalyvauti rengiant kultūros paveldo apsaugos specialiuosius teritorijų planavimo dokumentus, strateginius planus ir tikslines programas

Šiaulių apskrities savivaldybės	nuolat
11. Plėtoti kultūrinį turizmą – rengti atitinkamus planus, užtikrinti apskrities teritorijoje reikiamą infrastruktūrą

Šiaulių apskrities savivaldybės	nuolat
IV. BIOPRODUKCINIO ŪKIO, PRAMONĖS, REKREACINĖS IR KITOKIOS PASKIRTIES TERITORIJŲ VYSTYMO SPRENDINIAI
1. Žemės ūkio teritorijų vystymas
12. Rekomenduoti vietovėse, kuriose ūkių savininkų ir valdytojų įsigyti nuosavybėn žemės sklypai išsidėsto nekompaktiškai, rengti žemės konsolidacijos projektus ir spręsti racionalių ūkių žemėvaldų formavimo klausimą	Parengti žemės konsolidacijos projektai sudarys galimybę įgyvendinti Šiaulių apskrities bendrojo (generalinio) plano tikslus, numatytus žemės ūkio teritorijų vystymo ir naudojimo sprendiniuose.	Šiaulių apskrities savivaldybės, Nacionalinės žemės tarnybos rajoniniai skyriai	nuolat
13. Atsižvelgti į apskrities bendrajame (generaliniame) plane suplanuotų žemės ūkio specializacijos zonų plėtros kryptis – nustatyti planavimo sąlygas, skirtas savivaldybių lygmenų teritorijų planavimo dokumentams – bendriesiems ir specialiesiems planams – rengti	Rengiami savivaldybių lygmens teritorijų planavimo dokumentai detalizuos apskrities teritorijos bendrojo (generalinio) plano sprendinius.	Būsto ir urbanistinės plėtros agentūra, Šiaulių apskrities savivaldybės	nuolat
2. Miškų teritorijų vystymas
14. Padidinti miškų plotus – apsodinti bemiškę miškų ūkio paskirties žemę ir žemės ūkiui ekonomiškai netikslingus naudoti žemės sklypus, kur miškingumas šiuo metu labai mažas	Bus įgyvendinti Šiaulių apskrities teritorijos bendrojo (generalinio) plano tikslai, numatyti miškų ūkio teritorijų vystymo sprendiniuose: - išsaugoti ir gausinti miško išteklius pagal visuotinai pripažintus tvaraus ir subalansuoto miškų ūkio vystymo principus; - intensyviau miškus naudoti rekreacinėms reikmėms; - racionaliai, tolygiai ir nepertraukiamai naudoti miško išteklius; - didinti apaugusį mišku (medynų) žemės plotą; - tenkinti regiono mastu visuomenės reikmes, susijusias su miškų naudojimu.	Šiaulių apskrities savivaldybės, Nacionalinės žemės tarnybos rajoniniai skyriai	nuolat
16. Sudaryti sąlygas naudoti miško žemę medžioklei, turizmui

Šiaulių apskrities savivaldybės, Nacionalinės žemės tarnybos rajoniniai skyriai	nuolat
17. Skatinti efektyvų ir racionalų miško išteklių naudojimą, biologinės įvairovės miškuose išsaugojimą, rekreacinio miškų potencialo didinimą

Šiaulių apskrities savivaldybės Nacionalinės žemės tarnybos rajoniniai skyriai	nuolat
18. Skatinti privačių miškų plotų stambinimą

Šiaulių apskrities savivaldybės, Nacionalinės žemės tarnybos rajoniniai skyriai	nuolat
3. Pramonės teritorijų vystymas
19. Pagal galimybes plėtoti pramonines zonas su modernia infrastruktūra	Bus suformuojami patrauklūs investicijoms sklypai su įrengta susisiekimo ir inžinerine infrastruktūra	Šiaulių apskrities savivaldybės	2018 m.
20. Skatinti savivaldybes pramoninių teritorijų laisvą valstybinę žemę planuoti ir parengti investuotojams – formuoti sklypus, įrengti privažiavimus ir būtiną infrastruktūrą

Būsto ir urbanistinės plėtros agentūra	2018 m.
21. Skatinti smulkiojo ir vidutinio verslo įmonių kooperaciją, jaunimo verslumą, regiono etnografinių verslų plėtrą ir parengti paslaugų verslo mokymo programas

Šiaulių apskrities savivaldybės	2018 m.
4. Rekreacinių teritorijų vystymas
22. Parengti apskrities teritorijos rekreacijos ir turizmo infrastruktūros vystymo specialiuosius planus	Bus įgyvendinti pagrindiniai ir svarbiausi Šiaulių apskrities teritorijos bendrojo (generalinio) plano rekreacijos ir turizmo teritorinio vystymo apskrityje tikslai: - plėsti gamtinėje aplinkoje rekreacijai pritaikytų teritorijų tinklą ir plėtoti jų infrastruktūrą; - intensyviau apskrityje plėtoti kultūrinį ir kaimo turizmą, stiprinti jo potencialą; - užtikrinti gamtinių ir kultūrinių rekreacijos išteklių naudojimo ir apsaugos efektyvumą ir optimalumą; - naudoti poilsio kaimiškoje aplinkoje potencialą ekonomiškai silpnų rajonų savivaldybėms gaivinti; - reguliuoti vaizdingiausių gamtinių vietovių užstatymą gyvenamųjų namų, komunalinių, pramonės, komercinių statinių kompleksais, techninės infrastruktūros mazgais, kurie naikina rekreacines vietovės vertybes; - stabdyti agrarinės rekreacinės aplinkos degradavimą.	Būsto ir urbanistinės plėtros agentūra	2018 m.
23. Plėtoti Šiaulių–Tytuvėnų rekreacinio arealo rekreacines zonas – kurti aukšto lygio apgyvendinimo infrastruktūrą, poilsio ir pramogų bazę

Šiaulių ir Kelmės rajonų savivaldybės, Tytuvėnų regioninio parko administracija	nuolat
24. Planuojant regioninių parkų teritorijose esančias rekreacines zonas, inicijuoti esamų poilsio namų atnaujinimą ir kempingų sukūrimą

Šiaulių apskrities savivaldybės, Valstybinė saugomų teritorijų tarnyba	nuolat
25. Plėtoti regioninės svarbos rekreacijos aptarnavimo centrus – įvairinti apgyvendinimo paslaugas, sukurti tarptautinių renginių, poilsio ir pramogų infrastruktūrą

Šiaulių apskrities savivaldybės kartu su Valstybine saugomų teritorijų tarnyba	nuolat
26. Stiprinti regionines rekreacijos (turizmo) plėtros organizacijas ir turizmo informacijos centrus

Šiaulių apskrities savivaldybės kartu su Valstybine saugomų teritorijų tarnyba	nuolat
27. Plėtoti „Via Hanseatica“ magistralės autoturistinę infrastruktūrą ir „Velo Hansa“ dviračių maršrutą, parengti šių maršrutų specialiuosius planus

Šiaulių apskrities savivaldybės Regioninė turizmo tarnyba	nuolat
28. Plėtoti poilsį kaimo gyvenamosiose teritorijose (kaimo turizmą), pritaikyti šiai veiklai esamas dvarų sodybas, kitus kultūros paveldo objektus (vertybes)

Šiaulių apskrities savivaldybės	nuolat
V. TECHNINĖS INFRASTRUKTŪROS TERITORIJŲ VYSTYMO SPRENDINIAI
1. Transporto infrastruktūros vystymas
29. Plėtoti rytų–vakarų multimodalinio tarptautinio transporto koridoriaus, IXB tarptautinio geležinkelio transporto koridoriaus infrastruktūrą, tobulinti tarptautinių automobilių kelių A9 (E272), A11 (E272) techninius parametrus, tiesti miestų aplinkkelius, plėtoti tarptautinį Šiaulių oro uostą ir logistikos centrą	Bus įgyvendinti Šiaulių apskrities bendrojo (generalinio) plano transporto infrastruktūros vystymo sprendiniai: - sujungti apskrities svarbiausias magistrales su transeuropiniais tinklais ir plėtoti regioninės reikšmės transporto infrastruktūros jungtis su pagrindinėmis tarptautinėmis magistralėmis; - plėtoti apskrities multimodalinę transporto sistemą – gerinti įvairių rūšių transporto sąveiką, sujungti šią sistemą su Europos Sąjungos multimodalinio transporto tinklu ir paslaugų rinka; - užtikrinti apskrityje palankias tranzito sąlygas – kurti patikimos tranzitinės valstybės ir apskrities įvaizdį, konkuruoti su gretimomis apskritimis; - gerinti apskrities susisiekimą su Lietuvos administraciniais centrais – tobulinti transportinio tinklo infrastruktūrą: techninėmis ir organizacinėmis priemonėmis gerinti susisiekimą tarp apskrities rajonų ir seniūnijų centrų; - plėtoti darnią transporto sistemą, tam kuo tinkamiau naudoti turimą įvairių rūšių transporto infrastruktūrą, mažinti neigiamą jo poveikį aplinkai ir didinti vežimo greitį, operatyvumą, gerinti kitus vežimo kokybės rodiklius; - modernizuoti apskrities tarptautinės, nacionalinės ir regioninės reikšmės transporto infrastruktūrą, atsižvelgiant į ateities poreikius, užtikrinti tarptautinį ir vietinį pervežimą visų rūšių transportu; - didinti viešojo transporto vaidmenį savivaldybių ir viso regiono susisiekimo sistemoje: teikti jam pirmenybę, atnaujinti jo parką, diegti integruotas informavimo priemones, gerinti susisiekimą su viešojo transporto stotimis; - gerinti susisiekimo tarp Europos Sąjungos valstybių kokybę – mažinti žvyrkelių pasienyje su Latvija, gerinti pasienio kelių dangos kokybę ir techninius parametrus, pertvarkyti pasienio kontrolės punktų infrastruktūrą pagal Šengeno teisyno reikalavimus; - tobulinti miestų susisiekimo infrastruktūrą – eliminuoti tranzitinį sunkųjį transportą iš miestų, miestelių ir kaimų teritorijų, plėtoti traukos objektus atitinkančią susisiekimo sistemą, tiesti aplinkkelius, plėtoti biotransporto infrastruktūrą.	Pagal ilgalaikę (iki 2025 metų) Lietuvos transporto sistemos plėtros strategiją (Lietuvos Respublikos Vyriausybės 2005 m. birželio 23 d. nutarimas Nr. 692) (Žin., 2005, Nr. 79-2860); Šiaulių apskrities savivaldybės	2025 m.
30. Plėtoti šiaurės–pietų tarptautinio IA („Via Hanseatica“, A12, E77) transporto koridoriaus infrastruktūrą, aktyviai dalyvauti tiesiant europinio standarto „Rail Baltica“ geležinkelio trasą

Pagal ilgalaikę (iki 2025 metų) Lietuvos transporto sistemos plėtros strategiją (Lietuvos Respublikos Vyriausybės 2005 m. birželio 23 d. nutarimas Nr. 692) (Žin., 2005, Nr. 79-2860)	2025 m.
31. Plėtoti regioninės ir vietinės reikšmės transporto infrastruktūrą, gerinti krašto ir rajoninių kelių techninius parametrus, tobulinti susisiekimo kokybę pasienio zonoje

Pagal ilgalaikę (iki 2025 metų) Lietuvos transporto sistemos plėtros strategiją (Lietuvos Respublikos Vyriausybės 2005 m. birželio 23 d. nutarimas Nr. 692) (Žin., 2005, Nr. 79-2860); Šiaulių apskrities savivaldybės	2025 m.
2. Energetikos infrastruktūros vystymas
32. Skatinti katilines naudoti pažangias technologijas iš atsinaujinančių kuro rūšių ir atliekinių medžiagų	Bus įgyvendinamos Nacionalinėje energetikos strategijoje, patvirtintoje Lietuvos Respublikos Seimo 2007 m. sausio 18 d. nutarimu Nr. X-1046 (Žin., 2007, Nr. 11-430), numatytos valstybės nuostatos energetikos infrastruktūros vystymo srityje.	Šiaulių apskrities savivaldybės	nuolat
33. Rekonstruoti šilumos trasas, taikant naujausias technologijas

Šiaulių apskrities savivaldybės	nuolat
34. Skatinti elektros energijos gamybą kogeneracijos principu

Šiaulių apskrities savivaldybės	nuolat
35. Plėtoti ir atnaujinti gyvenamųjų vietovių apšvietimo tinklus

Šiaulių apskrities savivaldybės	nuolat
3. Ekoinžinerinės infrastruktūros vystymas
36. Plėtoti ir rekonstruoti nuotekų surinkimo tinklus, statyti naujus valymo įrenginius, prijungti priemiestines zonas prie miestų nuotekų tvarkymo infrastruktūros	Parengti savivaldybių teritorijų vandens tiekimo ir nuotėkų valymo plėtros ir atskirų vietovių specialieji planai	Šiaulių apskrities savivaldybės	2018 m.
38. Gerinti vartotojams tiekiamo geriamojo vandens kokybę

Šiaulių apskrities savivaldybės	2018 m.
39. Plėtoti centralizuoto vandentiekio tinklus aglomeracijose, prijungti priemiestines zonas prie miestų vandens tiekimo infrastruktūros

Šiaulių apskrities savivaldybės	2018 m.
40. Rengti kompleksinius vandens tiekimo ir vandenvalos projektus, taip optimizuoti problemų sprendimus ir lėšų naudojimą

Šiaulių apskrities savivaldybės	2018 m.
41. Parengti urbanizuotų vietovių paviršinio vandens surinkimo nuotėkų specialiuosius planus

Šiaulių apskrities savivaldybės	2018 m.
42. Įgyvendinti regioninį komunalinių atliekų tvarkymo planą	Bus įgyvendintas bendrajame (generaliniame) plane numatytas ekoinžinierinės infrastruktūros vystymo tikslas: - plėtoti atliekų tvarkymo infrastruktūrą Šiaulių apskrities teritorijoje ir gyventojams užtikrinti švaresnę ir saugesnę aplinką.	Šiaulių regiono atliekų tvarkymo centras, Šiaulių apskrities savivaldybės	nuolat
43. Sukurti ir įdiegti pavojingų atliekų surinkimo iš gyventojų sistemą

Šiaulių regiono atliekų tvarkymo centras, Šiaulių apskrities savivaldybės	2011–2018 m.

_________________